Diari Oficial de la Generalitat Valenciana


Sumari del DOGV 8479, del 05-02-2019 (2019/983)

RESOLUCIÓ de 31 de gener de 2019, de la Conselleria d'Educació, Investigació, Cultura i Esport, per la qual es modifica el Pla estratègic de subvencions d'aquesta conselleria per al període 2016-2019 aprovat per Resolució de 30 d'agost de 2016.
----------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8479

Data del DOGV
:   05-02-2019

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2019/983


Data del document
:   31-01-2019

Organisme emissor
:   Conselleria d'Educació, Investigació, Cultura i Esport

Tipus de document
:   Resolució

Anàlisi jurídica

 Descriptors 

:   * Conselleria d'Educació, Investigació, Cultura i Esport
    * ajuda pública

RESOLUCIÓ de 31 de gener de 2019, de la Conselleria d'Educació, Investigació, Cultura i Esport, per la qual es modifica el Pla estratègic de subvencions d'aquesta conselleria per al període 2016-2019 aprovat per Resolució de 30 d'agost de 2016. [2019/983]  
L'article 164.a de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions (DOGV 7464, 12.02.2015), disposa que aquelles conselleries que tinguen previst atorgar subvencions hauran d'elaborar amb caràcter previ un pla estratègic de subvencions, en el qual s'integraran les subvencions que pretenguen atorgar, tant dels seus òrgans com dels seus organismes públics dependents i el contingut de les quals serà el determinat en la legislació bàsica estatal.  
L'article 8.1 de la Llei 38/2003, de 17 de novembre, general de subvencions, amb el caràcter de normativa bàsica, estableix que els òrgans de les administracions públiques o qualssevol ens que proposen l'establiment de subvencions, amb caràcter previ, hauran de concretar en un pla estratègic de subvencions els objectius i efectes que es pretenen amb la seua aplicació, el termini necessari per a la seua consecució, els costos previsibles i les seues fonts de finançament, supeditant-se, en tot cas, al compliment dels objectius d'estabilitat pressupostària.  
  
Mitjançant la Resolució de 30 d'agost de 2016 d'aquesta conselleria, es va aprovar el Pla estratègic de subvencions per al període 2016-2019. Les últimes lleis de pressupostos de la Generalitat preveuen noves línies de subvenció tant genèriques com nominatives que han d'incorporar-se a l'esmentat pla amb l'objectiu que, en conjunt, aquest document oferisca tota la informació relativa a l'activitat subvencional de la conselleria de manera completa i integrada, amb la qual cosa s'afavorirà la informació a la ciutadania i la transparència en la gestió.  
Vist tot això i fent ús de les atribucions conferides per l'article 28 de la Llei 5/1983, de 30 de desembre, del Consell, i per l'article 4 del Decret 186/2017, de 24 de novembre, del Consell, pel qual s'aprova el Reglament orgànic i funcional de la Conselleria d'Educació, Investigació, Cultura i Esport, resolc:  
Modificar el Pla estratègic de subvencions 2016-2019 de la Conselleria d'Educació, Investigació, Cultura i Esport per mitjà de la inclusió del capítol referit a la Secretaria Autonòmica d'Educació i Investigació, amb una nova línia de subvenció, d'acord amb el detall que figura com a annex únic.  
  
València, 31 de gener de 2019. El conseller d'Educació, Investigació, Cultura i Esport: Vicent Marzà Ibáñez.  
  
  
ANNEX ÚNIC  
Modificació del Pla estratègic de subvencions 2016-2019  
  
S'inclou en el Pla estratègic de subvencions de la Conselleria d'Educació, Investigació, Cultura i Esport 2016-2019 el capítol següent:  
  
  
Secretaria Autonòmica d'Educació i Investigació  
  
Objectiu Estratègic 1  
Fomentar la tasca de les organitzacions sindicals a l'àmbit educatiu de la Comunitat Valenciana.  
Línia de subvenció:  
Codi: S8239000.  
Denominació: Subvencions per a les organitzacions sindicals de personal docent no universitari amb implantació a la Comunitat Valenciana.  
Forma de concessió: Concurrència competitiva.  
Beneficiaris: Organitzacions sindicals.  
Descripció i finalitat: Fomentar la realització d'activitats d'interés educatiu pels sindicats de l'ensenyament de la Comunitat Valenciana.  
1. Àrees de competències afectades i sectors cap als quals es dirigeixen les ajudes: Exercici de l'acció sindical del personal docent dels centres docents no universitaris de la Comunitat Valenciana. Formació professional del personal docent.  
Dirigides a les organitzacions sindicals amb representació en les juntes de personal docent no universitari de la Generalitat (funcionariat) o en el comité d'empresa del personal docent no universitari de la Generalitat (personal laboral).  
2. Objectius i efectes que es pretenen amb la seua aplicació: Possibilitar, promoure i fomentar la tasca d'aquestes organitzacions sindicals.  
La realització d'activitats de l'organització sindical desenvolupades en l'àmbit educatiu.  
3. Mecanisme: Convocatòria anual de subvencions.  
4. Delimitació de les línies bàsiques de les bases reguladores: Subscripció del corresponent conveni de col·laboració entre el beneficiari i la conselleria concedent, compliment de les obligacions legals i pactades i justificació de la realització de les activitats.  
5. Calendari:  
1r trimestre: Convocatòria anual mitjançant resolució.  
2n trimestre: Resolució de concessió.  
3r i 4t trimestre: Justificació de la subvenció.  
6. Termini necessari per a la consecució: Anual.  
7. Costos previsibles per a la realització i fonts de finançament:  
100.000 - per a l'exercici 2019.  
Generalitat Valenciana. Fons propis.  
8. Indicadors de seguiment i avaluació:  
Memòria explicativa de les activitats desenvolupades pels sindicats de l'ensenyament.  
Participació del personal docent en les eleccions sindicals dels centres docents no universitaris de la Comunitat Valenciana.